अंकसूची में गलत नामों का होने लगा सुधार
डीबी स्टार रायपुर
डीबी स्टार ने 21 दिसबंर के अंक में वेबसाइट में ऑप्शन नहीं, छात्रों के नाम में नहीं हो रहा सुधार शीर्षक से खबर प्रकाशित की गई थी। बताया गया था कि प्राइवेट छात्रों का पं. रविशंकर शुक्ल विश्वविद्यालय में नाम सुधार नहीं हो पा रहा है। सही जानकारी देने की जगह अधिकारी उन्हें गुमराह कर रहे थे। शिकायत मिलने के बाद टीम ने पड़ताल की थी जिसमें पाया गया कि ऑनलाइन के नाम पर छात्रों को परेशान किया जा रहा है।
पिछले साल तक ऑनलाइन सुधार हो रहा था। ऑनलाइन आवेदन करने के साथ फीस जमा करने पर नाम सुधार की प्रक्रिया आसानी से हो जा रही थी लेकिन इस बार वेबसाइट में कोई ऑप्शन ही नहीं दिया गया है। बावजूद इसके विश्वविद्यालय प्रबंधन की ओर से कोई वैकल्पिक व्यवस्था नहीं की गई है। प्राइवेट छात्र जिस कॉलेज से फॉर्म भरे थे वहां जाने पर उन्हें विश्वविद्यालय भेज दिया जाता था। विश्वविद्यालय जाने पर भी उनकी समस्या का निदान नहीं हो रहा था। टीम ने परीक्षा विभाग के अधिकारियों से बात भी कि तो उनका कहना था कि ऑनलाइन प्रक्रिया साल अपडेट नहीं होने के कारण नाम में सुधार नहीं हो रहा है। इसके लिए आॅप्शन जोड़कर वेबसाइड अपडेड कर दी है। अब विद्यार्थी यूनिवर्सिटी में अावेदन देकर और चालान पटाकर भी नाम सुधार करवा सकते हैं।
स्टूडेंट को भटकने की जरूरत नहीं
नाम-उपनाम सुधार करवाने के लिए परीक्षा विभाग में कहा गया है। वहां यूनिवर्सिटी के कर्मचारियों की ड्यूटी लगाई गई है, वे लाेग नाम सुधारने का काम कर रहे हैं। किसी भी स्टूडेंट को भटकने की जरूरत नहीं है। केके चंद्राकर, कुलसचिव, पं. रविशंकर शुक्ल विश्वविद्यालय, रायपुर
Follow-up
hin_Deva hne_Deva hin_Deva hin_Deva hin_Deva hin_Deva eng_Latn